b'\n_START_ARTICLE_\nLeena Luhtanen\n_START_SECTION_\nEduskuntavaalit 2007\n_START_PARAGRAPH_\nLeena Luhtanen sai vuoden 2007 eduskuntavaaleissa 2\xc2\xa0440 \xc3\xa4\xc3\xa4nt\xc3\xa4, ja h\xc3\xa4nest\xc3\xa4 tuli ainoa Vanhasen hallituksen ministeri, jota ei en\xc3\xa4\xc3\xa4 valittu kansanedustajaksi.\n_START_SECTION_\nV\xc3\xa4itteet pime\xc3\xa4sti maksetuista palkkioista\n_START_PARAGRAPH_\nEduskuntavaalien 2007 alla Iltalehti julkaisi v\xc3\xa4itteen, jonka mukaan Luhtasen kunnallisvaalikampanjassa 2004 olisi vaalimainoksien suunnitteluty\xc3\xb6t\xc3\xa4 maksettu pime\xc3\xa4sti noin tuhannella eurolla. Asiaa oli hoitanut Luhtasen mies. Luhtanen ilmoitti selvitytt\xc3\xa4v\xc3\xa4ns\xc3\xa4 lakimiehill\xc3\xa4, mihin toimiin voisi ryhty\xc3\xa4 Iltalehden kirjoittelun johdosta._NEWLINE_Leenan mies Juhani Luhtanen oli pohjustanut maksutapahtumaa s\xc3\xa4hk\xc3\xb6postiviestein. "Sen ilmoituksen laskun, jossa on mainittu SDP:n eduskuntaryhm\xc3\xa4, voit tehd\xc3\xa4 verollisena. Mutta muut eli Nana ja Leena (4 x 100) sek\xc3\xa4 kaikki muut maksaisin k\xc3\xa4teisell\xc3\xa4. Voisitko kertoa lopputuleman", Luhtanen kirjoitti yritt\xc3\xa4j\xc3\xa4lle 29.10.2004. H\xc3\xa4n palasi aiheeseen toisella s\xc3\xa4hk\xc3\xb6postiviestill\xc3\xa4 7.11.2004: "Sen 2\xc2\xa0\xc3\x97\xc2\xa0150 maksaa SDP:n e-ryhm\xc3\xa4, joten siit\xc3\xa4 tulisi tehd\xc3\xa4 verollinen lasku. 4\xc2\xa0\xc3\x97\xc2\xa0100 menee kahden ehdokkaan kassasta, mutta uskon, ett\xc3\xa4 k\xc3\xa4teinen jossain sopivassa v\xc3\xa4liss\xc3\xa4 on se tapa. Kaikki muut maksaisin mielell\xc3\xa4ni suoraan k\xc3\xa4teen ilman alvia." Vaali-ilmoitukset tehnyt yritt\xc3\xa4j\xc3\xa4 maksoi laskuista oma-aloitteisesti arvonlis\xc3\xa4veron, joka normaalisti perit\xc3\xa4\xc3\xa4n asiakkaalta. _NEWLINE_Luhtasen vaalirahoitusta paheksunut vihreiden kansanedustaja Heidi Hautala j\xc3\xa4i ministerin\xc3\xa4 olleessaan itse kiinni verojen ja el\xc3\xa4kemaksujen v\xc3\xa4lttelemisest\xc3\xa4.'